Ego Robertus, Dei gratia Lingonensis episcopus, notum facio omnibus tam presentibus quam futuris, quod ego dedi Deo et monialibus de Juliaco pro anniversario meo faciendo quadraginta solidos Divion. Annuatim eis reddendos in censibus de Musseio, ad festum sancti Remigii, ita quod quicumque sit prepositus Mussei eos reddere tenetur monialibus nominatis. Actum anno gratie Mº CCº octavo.